Ñeñt̃o'marña notenes , ama't erra'tsena ñeñt̃ atet̃ yepeñot̃ po'psheñeñpa' o'ch alla ya'puerratater , ñeñt̃epñapa' amach atet̃ yep̃atsto , allochñapa' amach puerrerro ama't puesheñarra ñeñt̃ ame'ñenaya Cristo . Atet̃ ñerra'm allempo yerren berr po'chets ñam̃a allempo yorren co'nes , ñerra'm atet̃ yepeñot̃ o'ch alla ya'puerratater yemo'nasheñ , ñeñt̃epñapa' añ poctetsa amach yerratsto berr po'chets , amach yorratsto ñam̃a co'nes , t̃arro'mar allempopa' ama cohuenaye' enteñe Yompor .
